|  |
| --- |
| **Izziņa par atzinumos sniegtajiem iebildumiem par likumprojektu "Grozījumi Sodu reģistra likumā"** |
| (dokumenta veids un nosaukums) |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

|  |  |
| --- | --- |
| Datums | 27.03.2020. (starpinstitūciju sanāksme) |
|   |   |
| Saskaņošanas dalībnieki | Satiksmes ministrija, Iekšlietu ministrija, Vides aizsardzības un reģionālās attīstības ministrija |
|    |   |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Satiksmes ministrija |
|    |   |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Vides aizsardzības un reģionālās attīstības ministrija |
|    |   |
|    |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **26. pants** Papīra formā sagatavotos dokumentus pārvērš elektroniskā formā, apliecinot tos ar elektronisko parakstu Eiropas Parlamenta un Padomes 2014. gada 23. jūlija regulas Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk – regula Nr. 910/2014) 3. panta 10. punkta izpratnē, ievērojot šādus noteikumus:1) ir nodrošināts oriģinālā dokumenta satura attēlojums un atbilstība tam noteiktajā datu glabāšanas laikā;2) ir nodrošināta satura lasīšana elektroniski un, ja nepieciešams, atvasinājuma veidošana papīra formā;3) pārvērstais dokuments tiek aizsargāts pret papildinājumiem, izmaiņām vai neatļautu piekļūšanu vai iznīcināšanu;4) oriģinālā dokumenta iznīcināšanas process tiek dokumentēts iestādes vadītāja noteiktajā kārtībā. | **Satiksmes ministrija (27.03.2020.)**Likumprojekta 1. punkts paredz papildināt Sodu reģistra likumu (turpmāk – Likums) ar jaunu 26. pantu, kas nosaka, ka ''papīra formā sagatavotos dokumentus pārvērš elektroniskā formā, apliecinot tos ar elektronisko parakstu Eiropas Parlamenta un Padomes 2014. gada 23. jūlija regulas Nr 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk – Regula Nr. 910/2014) 3. panta 10. punkta izpratnē [..]''. Vēršam uzmanību, ka šādi elektroniski pārvērstam un parakstītam dokumentam būs juridiskais spēks tikai konkrētas sistēmas, kurā atrodas konkrētais dokuments, ietvaros, bet tas nebūs izmantojams ārpus konkrētās sistēmas (neatkarīgi no dokumenta izgūšanas veida no sistēmas – papīra veidā vai elektroniski). Tāpat vēršam uzmanību, ka ar paraksta rīku, kas ir speciāli radīts konkrētai sistēmai un darbojas tikai konkrētas sistēmas ietvaros, dokumenti vai dati, kas parakstīti vai apstiprināti ar šādu rīku, ir saistoši tikai sistēmas lietotājiem, bet nevar būt saistoši personām, kas nav sistēmas lietotāji vai tiek nodoti (pārsūtīti) kādai personai ārpus sistēmas, neatkarīgi no pārsūtīšanas veida (tajā skaitā, piemēram, starpsistēmu saskarnes veidā). Dokumenti, kas parakstīti ar elektroniskā paraksta rīku, kas neatbilst Elektronisko dokumentu likumā noteiktajam, nav saistoši trešajām personām un šādi parakstīti dokumenti ir saistoši tikai un vienīgi personām, kas par šāda rīka lietošanu un vienojušās rakstveidā. Ņemot vērā minēto, lūdzam izvērtēt un nepieciešamības gadījumā precizēt Likumprojektu, paredzot, ka papīra dokumenti tiek pārvērsti elektroniskā formātā, tos parakstot ar kvalificētu (drošu) elektronisko parakstu vai kvalificētu elektronisko zīmogu. Tomēr, ja šāds risinājums objektīvu un pamatotu apsvērumu dēļ nav iespējams vai pieļaujams (ko lūdzam norādīt un pamatot anotācijā), lūdzam precizēt Likumprojekta 26. pantu, papildinot to ar analoģisku regulējumu kā Likumprojektā ietvertajā 28. pantā, nosakot, ka šādi pārvērstu elektronisko dokumentu papīra oriģinālus uzreiz pēc pārvēršanas neiznīcina, bet saglabā noteiktu laiku, kamēr pēc tiem vairs nevar būt nepieciešamība. Vienlaikus lūdzam norādīt papīra oriģinālu glabāšanas laiku vai algoritmu, kā glabāšanas laiku noteikt, ja tas var starp dokumentiem atšķirties. | **Ņemts vērā.** | Papildināts anotācijas I sadaļas 2. punkts:"Lai arī Administratīvās atbildības likums paredz personas parakstu administratīvā pārkāpuma procesā, tā esamība vai neesamība neliedz īstenot Administratīvās atbildības likumā paredzētās tiesības. Proti, personas paraksts ir formāla Administratīvās atbildības likuma prasība. Pat, ja personai radīsies šaubas par amatpersonas rīcības godprātību administratīvā pārkāpumu procesa norisē, amatpersonas darbības varēs pārbaudīt APAS, kā arī par attiecīgo rīcību personai ir tiesības sūdzēties divās tiesu instacēs.Arī šobrīd Latvijas Administratīvo pārkāpumu kodekss paredz prasību pēc paraksta, taču nereti personas neparaksta administratīvo pārkāpumu procesa dokumentus, taču arī tas nav ietekmējis attiecīgo personu tiesības sūdzēties." |
| 2. | **25. pants**(1) Administratīvo pārkāpumu procesa atbalsta sistēma ir valsts informācijas sistēma, kuras pārzinis un turētājs ir Iekšlietu ministrijas Informācijas centrs. (2) Administratīvo pārkāpumu procesa atbalsta sistēmā sagatavo, lejupielādē un glabā ar administratīvā pārkāpuma lietu saistītos dokumentus. | **Vides aizsardzības un reģionālās attīstības ministrija (17.03.2020.)**Ņemot vērā, ka Administratīvo pārkāpumu procesa atbalsta sistēma (turpmāk – APAS) ir Sodu reģistra apakšsistēma, lūdzu likumprojekta 1.punkta redakciju attiecībā uz 25 .panta pirmo daļu izteikt sekojošā redakcijā:''25. pants(1) Administratīvo pārkāpumu procesa atbalsta sistēma ir Iekšlietu ministrijas Informācijas centra pārziņā esošās valsts informācijas sistēmas Sodu reģistrs apakšsistēma.'' | **Ņemts vērā.** | **25. pants** (1) Administratīvo pārkāpumu procesa atbalsta sistēma ir Iekšlietu ministrijas Informācijas centra pārziņā un turējumā esošās valsts informācijas sistēmas Sodu reģistrs apakšsistēma.(2) Administratīvo pārkāpumu procesa atbalsta sistēmā sagatavo, lejupielādē un glabā ar administratīvā pārkāpuma lietu saistītos dokumentus. |
| 3. | **27. pants** (1) Prasība pēc amatpersonas vai amatā augstākas amatpersonas paraksta ir izpildīta, ja Administratīvo pārkāpumu procesa atbalsta sistēmā izveidotais dokuments ir parakstīts Regulas ES Nr. 910/2014 3. panta 10. punkta izpratnē.(2) Persona, kura piedalās procesuālajā darbībā administratīvā pārkāpuma procesa ietvaros, ja šo procesuālo darbību ir paredzēts apliecināt ar savu parakstu, atbilstoši amatpersonas rīcībā esošajiem tehniskajiem līdzekļiem, var parakstīties arī: 1) ar drošu elektronisko parakstu;2) uz paraksta attēla iegūšanas aparatūras sensora;3) uz atsevišķas paraksta lapas.(3) Prasība pēc personas paraksta ir izpildīta arī gadījumā, ja administratīvā pārkāpuma procesa gaita ir fiksēta ar tehniskajiem līdzekļiem vai amatpersona vai augstāka amatpersona ir izdarījusi atzīmi Administratīvo pārkāpumu procesa atbalsta informācijas sistēmā par to, ka persona ir iepazinusies ar procesuālā dokumenta saturu. | **Iekšlietu ministrija (19.03.2020.)**1. Lai nodrošinātu tiesisko noteiktību:
	1. izteikt likumprojekta 1. pantā ietvertā Sodu reģistra likuma 27. panta pirmo daļu šādā redakcijā:

''(1) Prasība pēc Administratīvās atbildības likumā noteiktās amatpersonas vai augstākas amatpersonas paraksta ir izpildīta, ja Administratīvo pārkāpumu procesa atbalsta sistēmā izveidotais dokuments ir parakstīts regulas Nr. 910/2017 3. panta 10. punkta izpratnē.'';* 1. aizstāt likumprojekta 1. pantā ietvertā Sodu reģistra likuma 27. panta trešajā daļā vārdus ''Prasība pēc personas paraksta'' ar vārdiem ''Prasība pēc personas, kura piedalās procesuālajā darbībā administratīvā pārkāpuma procesa ietvaros, paraksta''.
 | **Ņemts vērā.** | **27. pants** (1) Prasība pēc Administratīvās atbildības likumā noteiktās amatpersonas vai augstākas amatpersonas paraksta ir izpildīta, ja Administratīvo pārkāpumu procesa atbalsta sistēmā izveidotais dokuments ir parakstīts Regulas ES Nr. 910/2014 3. panta 10. punkta izpratnē.(2) Ja procesuālo darbību administratīvā pārkāpuma procesā ir paredzēts apliecināt ar savu parakstu, persona, kura piedalās minētajā darbībā, var parakstīties arī:1) ar drošu elektronisko parakstu;2) uz paraksta attēla iegūšanas aparatūras sensora;3) uz atsevišķas paraksta lapas;4) ar sistēmas elektroniskajā pakalpojumā pieejamo elektroniskās parakstīšanas rīku (sistēmas rīku).(3) Prasība pēc personas, kura piedalās procesuālajā darbībā administratīvā pārkāpuma procesa ietvaros, paraksta ir izpildīta arī gadījumā, ja administratīvā pārkāpuma procesa gaita ir fiksēta ar tehniskajiem līdzekļiem vai amatpersona vai augstāka amatpersona ir izdarījusi atzīmi Administratīvo pārkāpumu procesa atbalsta informācijas sistēmā par to, ka persona ir iepazinusies ar procesuālā dokumenta saturu. |
| 4. | **28. pants** Dokumentus Administratīvā pārkāpuma procesa atbalsta sistēmā glabā gadu pēc tam, kad saņemtas ziņas par personas nāvi vai 10 gadus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām. Datus, iegūtus izmantojot tehniskos līdzekļus, glabā trīs mēnešus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām. | **Iekšlietu ministrija (19.03.2020.)**Lai būtu viennozīmīgi skaidri visu dokumentu glabāšanas termiņi, aizstāt likumprojekta 1. pantā ietvertā Sodu reģistra likuma 28. pantā vārdus ''Dokumentus Administratīvā pārkāpuma procesa atbalsta sistēmā'' ar vārdiem ''Administratīvā pārkāpuma procesa ietvaros sagatavotos un lejupielādētos dokumentus''. | **Ņemts vērā.** | **28. pants** Administratīvā pārkāpuma procesa ietvaros sagatavotos un lejupielādētos dokumentus Administratīvā pārkāpuma procesa atbalsta sistēmā glabā gadu pēc tam, kad saņemtas ziņas par personas nāvi vai 10 gadus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām. Datus, kuri iegūti izmantojot tehniskos līdzekļus, glabā trīs mēnešus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām. |
| 5. | Anotācija | **Vides aizsardzības un reģionālās attīstības ministrija (17.03.2020.)**Likumprojekts paredz papildināt Sodu reģistra likumu ar 27. pantu, kura pirmā daļa nosaka, ka prasība pēc amatpersonas vai amatā augstākas amatpersonas paraksta ir izpildīta, ja Administratīvo pārkāpumu procesa atbalsta sistēmā izveidotais dokuments ir parakstīts Eiropas Parlamenta un Padomes 2014. gada 23. jūlija regulas Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (regula Nr. 910/2014) 3. panta 10. punkta izpratnē. Sodu reģistra likuma jaunais 27. panta otrās daļas 2. punkts turklāt pielīdzina pašrocīgu parakstu *uz paraksta attēla iegūšanas aparatūras sensora* *iegūtam parakstam.*Vēršam uzmanību, ka piedāvātais regulējums ir pretrunā Elektronisko dokumentu likuma 3. panta otrajai daļai, kas paredz - elektroniskais dokuments uzskatāms par pašrocīgi parakstītu, ja tam ir drošs elektroniskais paraksts (kvalificēts elektroniskais paraksts regulas Nr. 910/2014 3. panta 12. punkta izpratnē). Elektronisko dokumentu uzskata par pašrocīgi parakstītu arī tajos gadījumos, kad tam ir elektroniskais paraksts un puses par elektroniskā dokumenta parakstīšanu ar elektronisko parakstu ir vienojušās rakstveidā.VARAM ieskatā APAS būtu izmantojams drošs elektroniskais parakstu regulas Nr. 910/2014 3. panta 12. punkta izpratnē vai atsevišķos gadījumos kvalificēts elektroniskais zīmogs regulas Nr. 910/2014 3. panta 27. punkta izpratnē.Ņemot vērā minēto, lai nodrošinātu APAS elektroniskos dokumentus ar juridisko spēku un novērstu drošības riskus administratīvo pārkāpumu procesa ietvaros (dokumenta īstuma un datu integritātes pierādīšanu), lūdzu attiecīgi precizēt likumprojektu un tā anotāciju. | **Saskaņots.** |  |
| 6. | Anotācija | **Satiksmes ministrija (17.03.2020.)**Attiecībā par paraksta attēla iegūšanu uz aparatūras sensora, nepieciešams papildināt anotāciju, izskaidrojot, kādā veidā tiks nodrošināts juridiskais spēks šādam paraksta veidam, ņemot vērā Elektronisko dokumentu likumu un Dokumentu juridiskā spēka likumu. Tāpat lūdzam papildināt anotāciju, skaidrojot, kādā veidā paraksta attēls nodrošinās parakstīto datu integritāti un nemainīgumu un kā tas tiks sasaistīts ar parakstītajiem datiem. Vēršam uzmanību, ka saskaņā ar Dokumentu juridiskā spēka likumu un Elektronisko dokumentu likumu, lai šādu parakstu atzītu par ''vienkāršu'' elektronisko parakstu Elektronisko dokumentu likuma 3.panta otrās daļas izpratnē, ir jānodrošina Regulas Nr. 910/2014 noteikto kritēriju izpilde: 1) elektroniskā paraksta datiem ir jābūt elektroniskiem datiem, un 2) tiem ir jābūt pievienotiem citiem datiem (tas ir, parakstāmajiem datiem) vai loģiski ar tiem saistītiem. | **Ņemts vērā.** | Papildināts anotācijas I sadaļas 2. punkts:"Projekts noteic gadījumus, kad dokuments uzskatāms par parakstītu, ja tajā nav personas pašrocīgā paraksta. Proti, prasība pēc amatpersonas vai augstākas amatpersonas paraksta ir izpildīta, ja Administratīvo pārkāpumu procesa atbalsta sistēmā izveidotais dokuments ir parakstīts Regulas ES Nr. 910/2014 3. panta 10. punkta izpratnē. Savukārt persona, kura piedalās procesuālajā darbībā, ja šo procesuālo darbību ir paredzēts apliecināt ar savu parakstu, atbilstoši amatpersonas rīcībā esošajiem tehniskajiem līdzekļiem, varēs parakstīties arī ar drošu elektronisko parakstu, uz paraksta attēla iegūšanas aparatūras sensora vai uz atsevišķas paraksta lapas. Attiecībā par paraksta attēla iegūšanu uz aparatūras sensora, lai arī Elektronisko dokumentu likuma 3. pants nosaka gadījumus, kad elektronsikais dokuments ir parakstīts, atbilstoši šī likuma 3. panta sestajai daļai Elektronisko dokumentu likums piemērojams tiktāl, ciktāl citos normatīvajos aktos nav noteikta cita dokumentu noformēšanas kārtība un nosacījumi. Ievērojot, ka projektā noteikta cita dokumentu noformēšanas kārtība un nosacījumi, Elektronisko dokumentu likums nav attiecināms uz APAS. Turklāt projektā ir ņemtas vērā arī Dokumentu juridiskā spēka likuma 5. pants, jo paraksts joprojām tiek veikts pašrocīgi, turklāt tas netiek atveidots papīra dokumentā ar tehniskiem līdzekļiem, bet gan uz attiecīgās aparatūras sensora.Paraksta attēla datu integritāti un nemainīgumu nodrošinās informācijas sistēmas tehniskie un organizatoriskie drošības pasākumi. Proti, pirmkārt, procesuālajiem dokumentiem un lēmumiem tiks piešķirts individuālais ID numurs, kurš tiks norādīts uz paraksta lapas. Otrkārt, paraksta lapa tiks sasaistīta ar attiecīgo dokumentu, savukārt saglabājot dokumentu, tiks saglabāti dati par tā izveides datumu, laiku, amatpersonu, kas šo dokumentu izveidoja vai pievienoja, kā arī dokumentam piešķirta attiecīga versija (uz saglabāšanas brīdi). Treškārt, dokumentiem būs iespēja pārbaudīt jaucējkodu, turklāt dokumenta labošana būs iespējama tikai ar attiecīgu lēmumu." |
| 7. | Anotācija | **Satiksmes ministrija (17.03.2020.)**Attiecībā uz parakstīšanos uz atsevišķas lapas, lūdzam skaidrot, kā tiks nodrošināta datu, par kuriem persona parakstās, integritāte un saistība ar personas parakstu un kā persona, kas parakstās, varēs pārliecināties, ka elektroniskie dati, par kuriem tā parakstās uz atsevišķas lapas, atbilst sistēmā ievadītajiem datiem. Vienlaikus lūdzam precizēt normu, norādot kādā vidē atsevišķā paraksta lapa tiks lietota, proti, analogajā jeb papīra formātā vai digitālajā. | **Ņemts vērā.** | Papildināts anotācijas I sadaļas 2. punkts:"Persona, kura piedalās procesuālajā darbībā, ja šo procesuālo darbību ir paredzēts apliecināt ar savu parakstu, atbilstoši amatpersonas rīcībā esošajiem tehniskajiem līdzekļiem, varēs parakstīties arī ar drošu elektronisko parakstu, uz paraksta attēla iegūšanas aparatūras sensora vai uz atsevišķas paraksta lapas papīra formātā." |
| 8. | Anotācija | **Satiksmes ministrija (17.03.2020.)**Tāpat lūdzam anotācijā precizēt, vai, parakstoties uz paraksta attēla iegūšanas aparatūras sensora vai uz atsevišķas paraksta lapas, šādi tikt parakstīti dati vai dokuments. | **Ņemts vērā.** | Sk. precizēto anotāciju: Projekts noteic gadījumus, kad **dokuments** uzskatāms par parakstītu, ja tajā nav personas pašrocīga paraksta. Proti, prasība pēc amatpersonas vai augstākas amatpersonas paraksta ir izpildīta, ja APAS izveidotais dokuments ir parakstīts Regulas ES Nr. 910/2014 3. panta 10. punkta izpratnē. |
| 9. | Anotācija | **Satiksmes ministrija (17.03.2020.)**Likumprojekts paredz papildināt Likumu ar 27. pantu, kura trešā daļa nosaka, ka ''prasība pēc personas paraksta ir izpildīta arī gadījumā, ja administratīvā pārkāpuma procesa gaita ir fiksēta ar tehniskajiem līdzekļiem vai amatpersona vai augstāka amatpersona ir izdarījusi atzīmi Administratīvo pārkāpumu procesa atbalsta informācijas sistēmā par to, ka persona ir iepazinusies ar procesuālā dokumenta saturu''. Lūdzam anotācijā skaidrot, kā tiks nodrošināta Likumprojekta 27. panta trešās daļas noteiktajā kārtībā parakstītu datu saistība ar personas gribas izteikumu un identifikāciju. Vēršam uzmanību, ka paraksts pilda divas funkcijas – identificē personu un apstiprina tās gribas izteikumu. Ievērojot minēto, lūdzam izvērtēt un nepieciešamības gadījumā precizēt Likumprojekta 27. panta trešo daļu, jo pirmsšķietami secināms, ka Likumprojekta 27. panta trešā daļas redakcija atbilst prasībai par personas iepazīstināšanu ar elektroniski sagatavotajiem datiem, bet ne to parakstīšanai. | **Ņemts vērā.** | Papildināts anotācijas I sadaļas 2. punkts:"Attiecīgā atzīme APAS vien norādīs uz apstākli, ka persona ir informēta par procesuālā dokumenta saturu, nevis uz to, vai persona piekrīt vai nepiekrīt procesuālā dokumenta saturam." |
| 10. | Anotācija | **Satiksmes ministrija (17.03.2020.)**Likumprojektā 28.pantā paredzēts, ka dokumenti Administratīvā pārkāpuma procesa atbalsta sistēmā tiks glabāti gadu pēc tam, kad saņemtas ziņas par personas nāvi vai 10 gadus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām, bet datus, kas iegūti, izmantojot tehniskos līdzekļus, paredzēts glabāt tikai trīs mēnešus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām. Vēršam uzmanību, ka elektroniskajā vidē arī dokuments ir dati (skatīt Regulas Nr. 910/2014 3. panta 35. punktu - elektronisks dokuments ir jebkāds saturs, kas tiek glabāts elektroniskā formātā, jo īpaši teksta vai skaņas, vizuāls vai audiovizuāls ieraksts). Ņemot vērā minēto, lūdzam skaidrot, kādēļ ir izvēlēts atšķirīgs dokumentu un datu glabāšanas termiņš, īpaši ņemot vērā, ka saskaņā ar Likumprojekta 27. panta otro daļu persona, kura piedalās procesuālajā darbībā administratīvā pārkāpuma procesa ietvaros, var parakstīties arī ar paraksta attēla veidošanas sensoru vai atsevišķas paraksta lapas. Lūdzam izvērtēt minēto tiesību normu precizēšanas nepieciešamību, kā arī papildināt anotāciju, skaidrojot atšķirīgo glabāšanas ilgumu pamatojumu, tostarp ņemot vērā Likumprojekta 25. panta otrajā daļā noteikto, ka Administratīvo pārkāpumu procesa atbalsta sistēmā sagatavo, lejupielādē un glabā ar administratīvā pārkāpuma lietu saistītos dokumentus. | **Ņemts vērā.** | Anotācijas I sadaļas 2. punkts ir papildināts ar šādu informāciju:''Dati, kas iegūti, izmantojot tehniskos līdzekļus, attiecas uz procesuālo darbību fiksēšanas rezultātā iegūtajiem audio un video ierakstiem. Atšķirīgs glabāšanas termiņš attiecībā uz visu lietā esošo dokumentu un audio un video ierakstu glabāšanu ir pamatojams ar to, ka audio un video ierakstu ilsgtošāka uzglabāšana radītu ievērojamu administratīvo slogu iestādēm, kas veic administratīvāpārkāpuma procesu.'' |

|  |  |
| --- | --- |
| Atbildīgā amatpersona |  |
|   | (paraksts) |

|  |  |
| --- | --- |
| Natālija Laveniece-Straupmane |   |
| (par projektu atbildīgās amatpersonas vārds un uzvārds) |   |
| Valststiesību departamenta Administratīvās atbildības politikas nodaļas vadītāja p.i. |   |
| (amats) |   |
| 67036937 |   |
| (tālruņa un faksa numurs) |   |
| Natalija.Laveniece-Straupmane@tm.gov.lv |   |
| (e-pasta adrese) |   |